tomron87/hebrew-wikipedia-sentences-corpus huggingface dataset:
ב-27 בספטמבר 2020 ערך את הופעת הבכורה שלו בקבוצה הראשונה של מונקו, בניצחון 3-2 על שטרסבורג במסגרת המחזור החמישי בליגת העל הצרפתית לעונת 2020/2021. ב-9 במאי 2021 הבקיע את שער הבכורה שלו במועדון, בניצחון 1-0 על סטאד ריימס במסגרת המחזור ה-36 בליגה.
ב-1 בפברואר 2024 מטאזו הושאל לרויאל אנטוורפן מליגת העל הבלגית.
ב-24 בינואר 2025 חתם מטאזו בהאל סיטי, כבר באותו יום עלה להופעת בכורה כמחליץ בניצחון על שפילד יונייטד.
מטאזו הוא חלק מסגל נבחרת בלגיה עד גיל 21.
אליוט מונוד הוא כדורגלן חופים שווייצרי המשחק בעמדת השוער בנבחרת שווייץ בכדורגל חופים.
השוער השווייצרי שיחק בקבוצות כדורגל חופים מספרד, גאורגיה, פורטוגל, ישראל, אוקראינה, רוסיה, איטליה וברזיל.
מונוד התגורר בטורדמברה, ספרד מאז שהיה בן חמש ואף רצה לייצג את נבחרת ספרד בענף.
לעומת זאת, לאחר שלא זומן לסגל הנבחרת הספרדית, הוא נענה בחיוב לזימון לנבחרת מולדתו, שווייץ, שבה ערך את הופעת הבכורה שלו על החול בשנת 2017, כשהיה בן 22.
הוא עזר לנבחרתו להגיע למקום השלישי בגביע העולם בכדורגל חופים לשנת 2021 ואף קטף את תואר כפפת הזהב של הטורניר.
בשנים 2021 ו-2022 הוא נבחר לשוער הטוב ביותר בעולם כחלק מטקס כוכבי כדורגל החופים.
ב-18 ביוני 2023, זכה עם בני "פלפלה" כפר קאסם בגביע אירופה לאלופות, כשכבש את שני השערים של קבוצתו במשחק הגמר מול פיזה, שערים שהובילו את המשחק לפנדלים, שבהם כפר קאסם יצאה עם ידה על העליונה.
תחרות שנה הופעות שעריםגביע העולם בכדורגל חופים 2019 4 1 2021 6 3סך הכל 10 4
גביע העולם לאלופות בכדורגל חופים (1): 2024
גביע אירופה לאלופות בכדורגל חופים (1): 2023
אליוט אנדרסון הוא כדורגלן אנגלי-סקוטי המשחק בעמדת הקשר ההתקפי בקבוצת נוטינגהאם פורסט מהפרמייר ליג ובנבחרת אנגליה.
אנדרסון גדל במחלקות הנוער של וולסנד בויז קלאב וניוקאסל יונייטד.
ב-9 בינואר 2021 ערך את הופעת הבכורה שלו בקבוצה הבוגרת של ניוקאסל יונייטד, בהפסד 2-0 לארסנל במסגרת הסיבוב השלישי של גביע ה-FA לעונת .
זו הייתה הופעתו היחידה בעונה זו.
ב-31 בינואר 2022 הושאל אנדרסון לבריסטול רוברס מהפוטבול ליג השנייה עד לתום עונת .
הוא ערך 21 הופעות ליגה במהלך תקופת ההשאלה, בהן הבקיע שבעה שערים.
לאחר תקופת ההשאלה חזר אנדרסון לניוקאסל, ובעונת 2022/2023 ערך 22 הופעות ליגה וסייע לניוקאסל יונייטד לסיים את העונה במקום הרביעי בליגה ולהעפיל לליגת האלופות.
ב-19 בספטמבר 2023 ערך את הופעת הבכורה שלו בליגת האלופות, בתיקו 0-0 נגד מילאן במסגרת שלב הבתים לעונת 2023/2024.
ב-1 ביולי 2024 חתם אנדרסון לחמש שנים בנוטינגהאם פורסט.
אנדרסון שיחק בנבחרות הצעירות של אנגליה וסקוטלנד.
בחודש אוגוסט 2023 זומן אנדרסון לסגל נבחרת סקוטלנד לקראת משחק מוקדמות יורו 2024 נגד נבחרת קפריסין ומשחק הידידות נגד נבחרת אנגליה, אך נגרע מהסגל בשל פציעה.
אליוט ארוויט היה צלם פרסומת, צלם דוקומנטרי ובמאי סרטים דוקומנטריים יהודי-אמריקאי יליד צרפת הידוע בתמונותיו בשחור-לבן של סיטואציות אירוניות ואבסורדיות במסגרות יומיומיות.
הוא היה חבר בסוכנות מגנום משנת 1953.
אליו רומנו ארוויץ נולד בפריז, בירת צרפת, ב-1928, להורים יהודים-רוסים, יוג'יניה ובוריס ארוויץ, שהיגרו מרוסיה לאחר המהפכה הרוסית.
לאחר הולדתו עברה המשפחה למילאנו שבאיטליה, וחזרה לצרפת עקב עליית הפשיזם באיטליה.
ב-1939, כשהיה בן 11, היגרה משפחתו לארצות הברית, והוא התגורר בניו יורק עם אביו, שנפרד מאמו.
בקיץ 1941 עבר עם אביו ללוס אנג'לס.
אליו רומנו ארוויץ שינה את שמו לשם האמריקני יותר אליוט ארוויט.
הוא למד בבית ספר תיכון בהוליווד , ושם החל לגלות עניין בצילום ורכש מצלמת רוליפלקס.
בהמשך צילום ויצירת סרטים בלוס אנג'לס סיטי קולג' ובבית הספר החדש למחקר חברתי .
ב-1949 עבר לניו יורק, ושם פגש את הצלמים אדוארד סטייכן, רוברט קאפה ורוי סטרייקר.
סטרייקר, לשעבר מנהל מחלקת הצילום של מנהלת החקלאות האמריקאית, שכר את ארוויט לעבוד על פרויקט צילום עבור חברת סטנדרד אויל.
ב-1951, עם פרוץ מלחמת קוריאה, גויס לצבא ארצות הברית, ושירת כעוזר צלם שהוצב בצרפת ובגרמניה.
הוא השתחרר מהצבא ב-1953, ויחד עם אשתו, לוסיין ון קאם, שאותה פגש במהלך שירותו, עבר לגור במנהטן.
ב-1953 הוזמן ארוויט להצטרף לסוכנות מגנום על ידי המייסד רוברט קאפה.
הוא החל בקריירת צלם עצמאי והפיק עבודות עבור Collier's, Look, לייף ו-Holiday.
הוא תיעד גם אירועים חברתיים-פוליטיים בתצלומיו, כמו ביקורו של ריצ'רד ניקסון בברית המועצות ב-1959, טקס הלוויה של ג'ון פ.
קנדי ב-1963 והשבעתו של ברק אובמה בשנת 2009.
אחד הנושאים שארויט הרבה לצלם הוא כלבים: הם היו הנושא של חמישה מספריו, בן כלבה (1974), אל הכלבים (1992), כלבים (1998), ווף (2005), והכלבים של אליוט ארוויט (2008).
ארוויט יצר אלטר אגו, "André S.
Solidor" (בראשי תיבות ass - ישבן) היומרני חובש הכומתה, "אמן עכשווי, מאחת המושבות הצרפתיות בקריביים, אני שוכח איזו" כסאטירה על הצילום העכשווי.
עבודתו פורסמה בספר משנת 2009, The Art of André S.
Solidor, והוצגה ב-2011 בגלריה פול סמית' בלונדון.
באוקטובר 2020 תרם תמונה שצילם בשנת 1965, של זוג כפפות רפואיות תלויות על חבל, לקמפיין של מיזם HOPE לקידום מודעוּת לפעולת הצוותים הרפואיים במגפת הקורונה.
ב-1994 נבחר לעמית כבוד של החברה המלכותית לצילום .
בשנת 2002 הוענקה לו מדליית המאה של החברה המלכותית לצילום, כהוקרה על תרומה מתמשכת ומשמעותית לאמנות הצילום.
בשנת 2011 הוענק לו פרס האינסוף של המרכז הבינלאומי לצילום , בקטגוריית מפעל חיים.
משנות ה-70 הקדיש הרבה ממרצו לסרטים.
סרטיו העלילתיים, פרסומות הטלוויזיה והסרטים הדוקומנטריים שלו כללו את "ארתור פן: הבמאי" (1970), "יופי לא יודע כאב" (1971), "אדום, לבן וכחול גראס" (1973) ואת "יצרני הזכוכית עטורת הפרסים של הראת" (1977).
היה גם מפעיל המצלמה של "Gimme Shelter" (1970), צלם סטילס עבור "ביב דילן: אין כיוון הביתה" (2005), וסיפק צילום נוסף עבור Get Yer Ya Ya's Out (2009).
אוסף מסרטיו של ארוויט הוקרן בשנת 2011 כחלק מהאירוע המיוחד של פסטיבל DocNYC, "ערב עם אליוט ארוויט".
אליוט ארוויט נפטר ב-29 בנובמבר 2023 בביתו בניו יורק.
אליוט סטייבלר הוא דמות בדיונית המגולמת על ידי השחקן כריסטופר מלוני והוא אחת הדמויות הראשיות בסדרות הדרמה המשטרתיות "חוק וסדר: מדור מיוחד" ו-"חוק וסדר: פשע מאורגן" ברשת NBC.
סטייבלר שימש כדמות ראשית בתוכנית "חוק וסדר: מדור מיוחד" עד סוף העונה ה-12. בעקבות עזיבתו של מלוני את צוות השחקנים, דמותו של אליוט הוצאה לפרישה מחוץ למסך (כלומר, בין העונות ומבלי שהצופים היו עדים לכך).
באפריל 2020, הוכרז שמלוני יחזור לגלם את דמותו של סטייבלר בסדרה חדשה בשם "חוק וסדר: פשע מאורגן", גם היא מבית היוצר של דיק וולף וחלק מזיכיון "חוק וסדר".
על פי עלילת הסדרה, סטייבלר חוזר למשטרה לאחר פרישה ארוכת שנים ומצטרף ליחידה למיגור הפשע המאורגן במטרה לנקום את רצח אשתו, קאת'י סטייבלר ().
סטייבלר שימש כבלש ראשי במחלקת "המדור המיוחד" שבמנהטן, ניו יורק החוקרת פשעי מין.
אליוט הצטרף למשטרה בשנת 1986 או 1989, על פי הצהרות סותרות שהוא מסר בחלק מפרקי הסדרה.
על פי המשכיות התכנית, סטייבלר הפך לבלש בסוף שנת 1992. סטייבלר התגייס לאחר לימודיו התיכוניים לחיל הנחתים של ארצות הברית ונלחם במלחמת המפרץ, וכמעט שנהרג במבצע בכווית סיטי בינואר 1991, אך ניצל הודות למ"מ שלו, דייוויד קארבר, שהפר פקודה שקיבל והסתכן לחלץ אותו.
32 שנים לאחר מכן, סטייבלר יחלץ את בתו של קארבר, שבינתיים הפך למנהיג כנופיית אופנוענים עבריינית בניו יורק, שנחטפה כבת ערובה לאחר שארוסה נרצח לנגד עיניה בידי כנופיית אופנוענים יריבה, כפריעת החוב על ההצלה בכווית.
בשנת 1998, סטייבלר החזיק בדרגת בלש ראשי (Senior) והחל לחנוך בלשית חדשה במחלק בשם אוליביה בנסון (מרישקה הרגיטאי), שלאחר שש שנות שירות במשטרה עברה ליחידה וקיבלה דרגת בלש טוראי (Junior).
מתרחש כשנה לאחר שסטייבלר ובנסון הפכו לשותפים.
סטייבלר הוא בלש שמחויב לעבודתו ולעיתים קרובות התיקים עליהם המחלקה עובדת משפיעים עליו באופן ישיר ולעיתים אפילו מערפלים את כושר השיפוט שלו.
למרות זאת, נכון לשנת 2007, אחוז ההרשעות של סטייבלר מסתכם ב-97%.
מספר התג שלו הוא 6313. בשנת 2002, סטייבלר ציין שהוא מרוויח כ-68 אלף דולר לשנה.
סטייבלר הוא אירי-אמריקאי והוא מתגורר עם אשתו, קאת'י וחמשת ילדיהם: מורין, קת'לין, ריצ'רד (כונה "דיקי" בעונות הראשונות), אליזבת ואליוט "איליי" ג'וניור.
סטייבלר נולד ב-20 באוקטובר 1966. סטייבלר אוהב את משפחתו ולעיתים קרובות במהלך הסדרה נוהג להזכיר אותם באופן תדיר במהלך העבודה.
בנוסף, סטייבלר הוא קתולי ולעיתים קרובות התיקים עליהם הוא עובד משפיעים רבות על אמונותיו באל ובדת.
על פי מפיק הסדרה והכותב הראשי, ניל בר בנסון היא "אמפתית, בעלת תשוקה ומשמשת כקול עבור הקורבנות".
אליוט סטייבלר נולד ב-20 באוקטובר 1966 וגדל ב, קווינס.
אביו, ג'וזף סטייבלר היה שוטר שפוטר בעקבות שחיתות, איבד את הפנסיה שלו והתאבד עם ירייה לראשו בעת שגסס ממחלת הסרטן (אליוט יגלה על ההתאבדות רק כאשר אחיו, רנדל, יפתח את הנושא 32 שנה לאחר המקרה; כאשר היה חייל נאמר לאליוט שאביו מת מוות טבעי מהמחלה).
לאליוט ואביו הייתה מערכת יחסים קשה והאב נהג להתעלל באליוט הצעיר מילולית ופיזית.
אמו של אליוט, ברנדט (אלן בורסטין) סובלת מהפרעה דו-קוטבית ובעבר כמעט והרגה את בנה כשעברו תאונת דרכים כשנהגה במהלך התקף מאניה, אליוט יצא מהתאונה עם יד שבורה במה שאמו מכנה "נס".
כתוצאה מאלו, סטייבלר "מחק את הילדות שלו" והוא כמעט לא מדבר על אביו ולא שומר על קשר עם אמו, שמאסה בצפיפות וברעש שבעיר ועברה להתגורר בבית פרטי בשכונת יוקרה על חוף הים.
אמו בטוחה שאליוט מנסה לחיות את חייו בחיקוי צעדיו של אביו האלים שהתאכזר למשפחתו, ורוטנת שאליוט לא הלך אחר חלום ילדותו להיות אדריכל במקום שוטר.
אליוט למד בבית הספר "" בקווינס ושיחק בקבוצת הפוטבול הבית ספרית.
סטייבלר שירת בתור נחת בצבא ארצות הברית ולקח חלק במבצע "סופה במדבר" במלחמת המפרץ.
במהלך שירותו בצבא, אליוט אומן בקרב פנים אל פנים.
לאליוט יש שלושה קעקועים וביניהם על זרועו וצלב על ידו השנייה.
אחד מחבריו הטובים של סטייבלר נהרג בעקבות פיגועי 11 בספטמבר.
אליוט הוא בוגר מכללת קווינס באוניברסיטת העיר ניו יורק וקיבל את התואר שלו לאחר שלמד לימודי ערב.
סטייבלר אוגר בתוכו זעם רב שלעיתים קרובות משפיע על עבודתו.
במהלך חקירותיו, סטייבלר מציג גישה אגרסיבית ולעיתים אלימה כלפיי הנחקרים, מה שלעיתים קרובות גורם להם להודות בפשעיהם בגלל הפחד ממנו.
לאחר שאשתו, קאת'י עוזבת אותו בעונה השישית, כעסו של אליוט עולה והוא מתקשה לשלוט בעצמו.
אחד הפרקים הקשורים לאגרסיביות של סטייבלר עוסק במתעלל בילדים בשם גורדון ריקט (מת'יו מודין), אותו אליוט חוקר לאחר שריקט אנס ורצח ילדה בת 14. במהלך החקירה, אליוט מטיח את גופו של ריקט כנגד החלון בחדר ופוצע את ידו.
מספר שנים לאחר מכן, ריקט נחקר שנית על ידי אליוט ומתגרה בו באומרו שהשניים סובלים מבעיות כעס (הוא גם מוסיף ואומר שבלעדי משפחתו ועבודתו, סטייבלר יסיים כמוהו).
כשסטייבלר ובנסון מוצאים את ריקט, רגע לפני שהוא רוצח ילדה נוספת, סטייבלר כמעט ומוציא אותו להורג בדם קר, אך בנסון מונעת ממנו לעשות זאת.
במהלך הפגישה, סטייבלר נפתח מול הנדריקס ומספר לה על עברו ועל יחסיו הרעים מאוד עם אביו שהותירו בו צלקות נפשיות שמעיבות על חייו.
הנדריקס מעמתת את אליוט עם מחשבותיו האובדניות, והוא כקתולי אדוק אומר לה בנחרצות כי הוא מעולם לא חשב על להתאבד מכיוון שזה חטא.
בעונה התשיעית, אליוט וקאת'י חוזרים להיות ביחד ואליוט לומד להתמודד יותר טוב עם הכעס שבו.
בעונה העשירית, אליוט מגלה כי בתו, קאת'לין, שלומדת באוניברסיטת הדסון יצאה מדעתה בשל התסמונת הדו-קוטבית שקיבלה בתורשה מאמו, והפסיקה להשקיע בלימודיה תוך כדיי התמכרויות לסמים ואלכוהול, פריצה ושוד מבתי מגורים, וקיום יחסי מין מלאים עם בחורים רבים באוניברסיטה ומחוצה לה.
בפרק האחרון בעונה ה-12, סטייבלר נאלץ לירות בנערה בשם ג'נה פוקס (), שנכנסה לתחנת המשטרה עם אקדח במטרה להוציא להורג אדם שאנס ורצח את אמה.
בעקבות התקרית, נזירה בשם "האחות פג" () שסייעה לאליוט ואוליביה מספר פעמים ומחכה גם היא בתחנה, מוצאת את מותה.
סטייבלר נאלץ לירות בג'נה למוות כדי למנוע שפיכות דמים נוספת, לאחר מכן הוא מושעה באופן זמני מעבודתו בעקבות החלטת מחלקת חקירות שוטרים.
על מנת לשמור על עבודתו, קפטן היחידה, () מצהיר שעל אליוט לעבור אבחון פסיכיאטרי, להשתתף בסדנה לשליטה בעצבים ולעבור ביקורת של המחלקה לחקירות שוטרים.
בנסון מגיבה בספק ומצהירה שאליוט בחיים לא יסכים לדבר כזה ואליוט אכן מוכיח את צדקתה ופורש מהיחידה לצמיתות.
בעונה 22, בפרק "" סטייבלר מופיע שוב לאחר היעדרות של 10 שנים.
מתברר שלאחר שפרש מהיחידה, אליוט, קאת'י ואיליי עזבו את ניו יורק ואליוט קיבל עבודה במחלקה של משטרת ניו יורק שנמצאת ברומא.
4 שנים טרם חזרתו לתוכנית, סטייבלר עבד ביחד עם המשטרה כדי לאתר ולעצור פושעים שקשורים לפשע המאורגן.
סטייבלר ומשפחתו מבקרים בניו יורק כדי להיות נוכחים בטקס הוקרה לאוליביה, איתה הוא לא דיבר מאז שעזב את היחידה.
למרות זאת, במהלך הטקס, טרוריסטים שותלים פצצה ברכבו של סטייבלר כדי להתנקש בו, אך קאת'י נרצחת במקומו.
סטייבלר השבור נחוש להביא לדין את המתנקשים וכדי לעשות זאת, הוא מצטרף ליחידה חדשה במשטרת ניו יורק שמטפלת בפשע המאורגן.
בכוח התקיפה נגד הפשע המאורגן, סטייבלר מצתוות לסמלת איינה בל (דניאל מון טרויט).
במהלך העונה, סטייבלר חושד שהפושע ריצ'רד ויטלי (דילן מקדרמוט) הזמין את ההתנקשות לאחר שסטייבלר חקר אותו ואת אביו, ראש המאפייה מנפרדי סינטרה (צ'אז פלמינטרי).
סטייבלר, בל, הבלש דייגו מוראלס (מייקל ריביירה), הבלש פרדי וושבורן (בן צ'ייס) והטכנאית ג'ט סולמייקרס (איינסלי סיגר) מצליחים לעצור את האימפרייה של ויטלי, שניסתה להבריח חיסונים נגד נגיף הקורונה.
במהלך התכנית, נרמז שסטייבלר סובל מהפרעת דחק פוסט-טראומתית כתוצאה מהפיצוץ ומותה של אשתו.
בנסון מפצירה באליוט לקבל עזרה, אך הוא דוחה אותה בכעס ומפציר בה לעזוב אותו בשקט.
בהמשך, בנסון, יחד עם ילדיו של סטייבלר מארגנים עבורו התערבות טיפולית, אך הוא זועם על כך ועוזב.
בהמשך, סטייבלר מתחבר לאשתו לשעבר של ויטלי, אנג'לה (תמרה טיילור) וזאת בעקבות אובדנם המשותף (אנג'לה איבדה את בנה ראפיק, שנרצח שנים קודם לכן).
השניים כמעט שוכבים, אך סטייבלר מתעשת ונסוג לאחר שהוא מבין שהוא חצה את הגבול ולא מוכן לזוגיות חדשה.
השניים מסכימים לשמור על מערכת היחסים שלהם מקצועית לחלוטין ונשארים ידידים, אך סטייבלר לומד שאנג'לה היא זאת שהזמינה את ההתנקשות, שנועדה לקאת'י ולא אליו.
אנג'לה מתוודה בפני סטייבלר שהיא הזמינה את ההתנקשות כנקמה על רצח בנה, לאחר שבעלה לשעבר, ריצ'רד ויטלי סיפר לה שסטייבלר גרם למותו של ראפיק בזמן פשיטה על הארגון.
סטייבלר מכחיש כל קשר למותו של ראפיק ומצהיר שריצ'רד, אביו החורג של ראפיק הוא זה שהזמין את ההתנקשות לאחר שראפיק גנב ממנו סמים.
אנג'לה נכנעת ומבטיחה לסייע לסטייבלר להכניס את ריצ'רד לכלא.
בסופו של דבר, סטייבלר עוצר את ויטלי והאחרון סוגר עסקה עם המשטרה לפיה הוא ינדב מידע על משפחת הפשע שלו בתמורה להמתקה בעונשו.
סטייבלר מתבקש לחדור למאפייה של משפחת קוסטה, משפחת פשע אלבנית.
אליוט מתחזה לעבריין לשעבר בשם אדי וגנר וממונה כשומר ראשו של רג'י בוגדני (דאש מייהוק), חייל של הדון ג'ון קוסטה ().
משימתו הראשונה של סטייבלר היא לסייע לבוגדני ודודו, אלבי בריסקו (ויני ג'ונס) לשרוף פאב לאחר שרצחו את הבעלים שלו מכיוון שהיה חייב להם כספים.
במהלך חגיגת ניצחון לאחר המבצע, סטייבלר מסומם ובורח בפאניקה לביתה של אוליביה.
אוליביה שולחת אותו לביתה של בל כדי שישן עד שהשפעת הסם תחלוף.
סטייבלר לומד שבריסקו הוא הומוסקסואל בארון שרצח את מאהבו במטרה למנוע ממנו להוציא אותו מהארון.
בריסקו מאיים להרוג את סטייבלר כדי להימנע מחשיפה, אך סטייבלר מבטיח לבריסקו שסודו שמור עמו.
כהכרת תודה, בריסקו עומד לצדו של סטייבלר לאחר שהאחרון נכנס לוויכוח עם אחיינו של קוסטה.
אשתו של בריסקו, פלוטורה () נמשכת לסטייבלר, שמחזיר לה אהבה כדי להתקרב לארגון של משפחת קוסטה.
לאחר שסטייבלר עוזר בחשאי לבנסון ובל לחלץ נערה שמשפחת קוסטה סוחרת בה, פלוטורה חושדת שאחד מבני המשפחה הוא בוגד.
לאחר שבוגדני מנסה להתנקש במועמד למושלות בשם טדי גרסייה () והורג את אשתו, דיאנה (אליסון תומאס לי), סטייבלר ובל עוצרים אותו וגורמים לו לחשוף בפניהם את תוכניתם של משפחת הפשע, בכך הם עוצרים את המבצע בהצלחה.
במקביל, בפרק קרוסאובר בין "מדור מיוחד" ל-"פשע מאורגן", משפטו של ויטלי מתחיל.
עורך דינו של ויטלי, (), ששירת בעבר בתור עוזר התובע המחוזי במדור המיוחד, מאשים את סטייבלר בהפללה של ויטלי ברצח של קאת'י.
סטייבלר מביים התקף זעם בבית המשפט במטרה להיכנס למאסר ביחד עם ויטלי.
בכלא, סטייבלר מתגרה בויטלי ומצהיר שהוא שכב עם אנג'לה.
ויטלי, בתגובה מפטר את עורך דינו ומייצג את עצמו במשפט.
במהלך התקף זעם, ויטלי מאיים בבית המשפט לרצוח את עוזר התובע המחוזי דומיניק "סוני" קאריסי ג'וניור (פיטר סקנבינו).
למרבה ההפתעה, המושבעים לא מחליטים האם להרשיע את ויטלי והמשפט נגדו מתבטל.
במשרד התובע המחוזי מחליטים לא לתבוע את ויטלי בשנית ובכך הוא לא ייענש על הרצחה של קאת'י.
לאחר שויטלי וטרוריסט קיברנטי בשם סבסטיאן מקליין () פורצים למערכת המסחר בניו יורק במטרה לגנוב מיליוני דולרים, סטייבלר וצוותו מנסים לעצור אותם.
במהלך המבצע, סטייבלר מאבד עשתונות לאחר שהוא לומד שויטלי השתמש בשמה של קאת'י בתור סיסמה לקבצים מוגנים.
סטייבלר מעמיד פנים שהוא יוצא לדייט רומנטי עם אנג'לה (מתוך ידיעה שויטלי עוקב אחריהם) וויטלי חווה התקף קנאה.
בינתיים, בל מאיימת לפטר את סטייבלר מכוח התקיפה, אך הוא מצליח לשכנע אותה ואת האחראיים עליהם לתת לו יומיים נוספים במטרה להוכיח את הקשר בין ויטלי להתנקשות בקאת'י.
במידה ויכשל, הוא מציע בתמורה לפרוש מהמשטרה.
זמן מה לאחר מכן, ויטלי מכריח את מקליין לגרום להפסקת חשמל בעיר ניו יורק.
לאחר שבגד במקליין והשאיר אותו מאחור למות, ויטלי דורש את שחרורו של ריצ'י מהכלא, מטוס פרטי שייקח אותו ואת אנג'לה אל מחוץ לעיר ושסטייבלר יודה שהוא הפליל את ויטלי ברצח קאת'י בשידור חי ברשת האינטרנט.
המשטרה משחררת את ריצ'י לחזקתו של ויטלי, אך ויטלי מפתיע אותם והורג את בנו שלו במקום.
לאחר מכן, ויטלי חושף שהוא חטף את ברנדט, אמו של סטייבלר ומאיים להרוג אותה, אלא אם כן סטייבלר יתוודה בהפללה.
סטייבלר מסרב ומצליח לחלץ את אמו מידיו של ויטלי.
לאחר שג'ט מחזירה את החשמל לעיר בעזרתו של מקליין, סטייבלר מתקשר לאנג'לה, שברחה ביחד עם ויטלי.
סטייבלר מספר לאנג'לה שויטלי רצח את ריצ'י והיא בתגובה מרסקת את הרכב בו היא וויטלי נמצאים לאוקיינוס.
גופתה של אנג'לה נמצאת לאחר מכן, אך לא גופתו של ויטלי.
למחרת, בל מסבירה לסטייבלר שהוא עומד לעלות מול ועדת משמעת ושהוא בסכנה מלאבד את עבודתו ואת הפנסיה שלו.
באותו הלילה, בלש משטרה וחבר ותיק של אליוט, פרנק דונלי (דניס לירי) מגיע לעזרתו לאחר שבנסון יצרה עמו קשר.
זמן מה לאחר מכן, סטייבלר לומד ממודיע סמוי שדונלי הוא ראש "האחווה" - חבורת שוטרים מושחתים שעובדים עבור המרסי קילרס, ארגון פשע בהנהגתו של פרסטון ווב ().
סטייבלר מעמיד פנים שהוא עובד עם דונלי ומסייע לו לגנוב כסף מגופתו של סוחר סמים, לאחר מכן מעמיד פנים שהוא מסכים לקבל שוחד.
בעזרתן של בל וג'ט, סטייבלר לומד שסוחר הסמים שהוא ודונלי שדדו עבד עבור ווב.
לאחר שסטייבלר מציל את דונלי ממתנקש של ווב, הוא הופך לסגנו של דונלי.
השניים מתקרבים ודונלי אפילו קורא לבנו שהרגע נולד על שם אליוט.
בסופו של דבר, דונלי מחליט לצאת מהאחווה וממנה את סטייבלר ליורשו.
כשהמתנקשת נטלי דומונט (אדריאן ווקר) מנסה להרוג את סטייבלר בפקודת אשתו של ווב, קסנדרה (ג'ניפר בילס), סטייבלר עוצר אותה וסוגר איתה עסקה לפיה היא תספר לו מה שהיא יודעת על המרסי קילרס בתמורה להמתקה בעונש.
ההודאה של נטלי מאפשרת לבל לעצור את כל חברי הארגון, יחד עם קסנדרה שרצחה את בעלה.
בינתיים, סטייבלר משיג ראיות לפיהן אביו המנוח, ג'וזף זייף את הירי שזיכה אותו בעיטור גבורה והפליל אדם חף מפשע.
סטייבלר מאמת את חשדותיו לאחר שהוא שולף קליע מעץ בו הוא ואביו התאמנו בירי ומבקש מג'ט לנתח אותו.
הניתוח מוכיח שהקליע הוא אותו הקליע שנורה על רגלו של ג'וזף על ידי השותף שלו לשעבר, גאס הנסון (פול או'בריאן).
סטייבלר מתעמת עם הנסון והאחרון מתנקם בו וחושף בפני דונלי שסטייבלר עובד כסמוי באחווה.
דונלי מנסה לגרום למותו של סטייבלר במהלך שוד מזויף, אך סטייבלר מצליח לברוח ומאתר את דונלי, שמתאבד בקפיצה לפסי רכבת.
סטייבלר לאחר מכן זוכה בעיטור גבורה ומתנצל בפני בנו של האדם אותו ג'וזף הפליל.
בפרק קרוסאובר עם הסדרה "חוק וסדר", סטייבלר ובל עובדים ביחד עם הבלשים קוסגרוב (ג'פרי דונובן) ושו () כדי לחקור את הריצחה של אווה מרצ'נקו (אלכסנדרה אווזובה).
סטייבלר נעזר במודיע שלו בשם וינס (אנדרו ייקל) כדי לעצור את הרוצח, מארק סירנקו (בו נאפ).
מספר שבועות לאחר מכן, סטייבלר ושותפו החדש ג'יימי ווילן () חוקרים את הרצחו של הנרי קול ().
בפרק שלאחר מכן, סטייבלר וווילן רודפים אחר קני קייל () לאחר שמתברר שהוא הרוצח של הנרי קול.
בפרק שלאחריו, סטייבלר וווילן מאתרים את דומיניק רוסו (ווס סטיבנס) ווינסנט בישופ () שהזמינו את שרותיו של קני כדי שירצח את הנרי.
לאחר שהעיד נגד האחווה, סטייבלר מקבל שיחת טלפון מאמנדה רולינס (קלי גידיש) המבקשת ממנו לחקור את אונס אם ובתה על ידי רשת של עבריינים שמתחזים לשוטרים.
במהלך החקירה, החשודים והעדים בתיק מפקפקים בנאמנותו של סטייבלר לחבריו ליחידה.
בזמן שרייס (ריק גונזלס), סוכן ביחידה מנסה לאתר את לאונרד בייקר (), סטייבלר וווילן במרדף אחר ווהן דייוויס (כריסטופר קאסארינו) במטרה לעצור אותו בעקבות פשעיו.
בזמן חקירת רשת הברחת תכשיטים, סטייבלר מתאחד עם טיה לאונטי (איילת זורר), שהייתה שותפתו בתקופה שסטייבלר עבד ברומא.
סטייבלר וטיה בונים תיק נגד מייקל אברמוב (מארק איווניר) ומצליחים לעצור אותו.
לאחר מכן, טיה מופיע בפתח דלתו של סטייבלר ומנסה לעורר בו רגשות ישנים כלפייה.
בבוקר שלמחרת, טיה חושפת שהיא טסה בחזרה לרומא.
אחרי שפארל סראנו (קמילה בל) מורעלת, סטייבלר חוקר את טדי סילאס (גאס הלפר) באשמת הרעלתה של פארל.
לאחר שהאשם האמיתי נמצא, סטייבלר ורייס מגלים שטדי רצח את הגבר ועוצרים אותו.
רגע לפני מותו, האדם חושף שרוברט סילאס () הוא זה שציווה להרעיל את פארל.
בבוקר שלמחרת, סטייבלר ובל מגלים היכן רוברט מתחבא ונפגשים איתו כדי לסגור עסקה.
למרות זאת, החוליה כולה מותקפת על ידי אליו קוסטלו (אריק טי.
אחרי שטינו אלוורז () מבקש את עזרתו של סטייבלר במציאת אשתו שנחטפה, סטייבלר מאגד את חברי היחידה כדי למצוא את שרי (איילה אלוי).
לאחר שהם מגלים ששרי נחטפה על ידי כנופיית נהגי רחוב, ווילן עובד כסמוי בקרב כנופיית הנהגים כדי למצוא את שרי.
במהלך החקירה, סטייבלר נפגש עם פסיכולוג ומתוודה בפניו שהוא היה אנוכי אחרי שנטש את בנסון בשנת 2011. למחרת, ווילן בגד בצוות וסטייבלר מחליף אותו כדי ללכוד את אנתוניו דוראן ().
בסופו של דבר, אנה אוסריו רוצחת את דוראן ונעצרת על ידי סטייבלר.
מספר שבועות לאחר מכן, סטייבלר מסייע לבל לקשור חשוד בשם אימון מרפי () לרצח שותפה של בל, הבלש דריל ג'נינגס.
סטייבלר הופך לסוכן סמוי בעזרתו של טדי סיילאס ומתחיל לנהל את הפאב שלו במטרה ללכוד את מרפי.
בזמן שסטייבלר מנסה ללכוד את מרפי, ג'ט הופכת לסוכנת סמויה ופותחת במערכת יחסים עם שיימוס או'מהרה (מייקל מלרקי).
לאחר שג'ט נחטפת, סטייבלר והיחידה מגלים ששיימוס ניסה להרוג את ג'ט ואת עצמו.
הם עוצרים את שיימוס ומצילים את ג'ט.
בסופו של דבר, מרפי מצליח להשתחרר בזכות קשריו.
מספר שבועות לאחר מכן, סטייבלר חוקר את חטיפתה של ג'נל קרייבר (ברנדי בראבו), בתו של חברו של אליוט מהצבא, דייוויד קרטר (מייקל בין).
סטייבלר חוקר את הירי בג'ניפר לי (אסתר צ'ן) ויוצר יחסי חברות קרובים עם סטפן לי (גרנט צ'אנג).
סטייבלר מגלה שאחראי קמפיין הבחירות של לי, מייקל קוואן () עומד ברשת סחר בבני אדם והאחראי לירי בג'ניפר.
בזמן שהוא חוקר את קוואן, סטייבלר פוגש בוואן שו () שבנו נחטף על ידי קוואן ורשתו.
סטייבלר מוצא את בנו של וואן ועוצר את קוואן בעזרת חברי היחידה.
בפרק שלאחר מכן, סטייבלר מסייע לבל במתנקש שמסמם גברים גאים בפאבים, ביניהם הבלש אריק גירי (אדריאן אנצ'ונדו).
בפרק שלאחר מכן, סטייבלר חוקר את ניסיון הרצח של דייה להארי () לאחר שקבוצת טרוריסטים מעוניינים להתנקש בה.
סטייבלר מצוות כשומר הראש של דייה ולבסוף הצוות לוכד את הטרוריסטים.
לפני שלהארי חוזרת להודו, סטייבלר מגלה במזוודה של להארי מוליכים אותם הטרוריסטים רצו.
סטייבלר ולהארי רוקחים תוכנית לפיה שומר ראשה הקודם של להארי, המושחת בעצמו הוא הבעלים של המוליכים.
בהמשך, סטייבלר ובל חוקרים את ג'וניור סוארז (מארק ריין) באשמת רצח ומנסים לקשור אותו לרצח, למרות שסוארז היה בכלא באותו הלילה.
בפרק קרוסאובר נוסף עם "מדור מיוחד", בנסון וסטייבלר מתאחדים כדי לעצור קבוצת האקרים ברשת האפלה.
בסופו של דבר, הצוות מצליח, אך במחיר מותו של ווילן.
סטייבלר הוא הבן השני למשפחה בת שש נפשות, אולם הוא לא בקשר רציף עם אחיו ואחיותיו ומדבר איתם טלפונית "מדי כמה חודשים".
אחיו הבכור, רנדל (דין נוריס), נזרק מבית המשפחה לאחר שהתקשר למחלקה לחקירות שוטרים והפליל את אביהם בשל שחיתותו כנקמה על כך שאב המשפחה, ג'וזף, נהג להכות את אמם ב"מקומות שלא ניכרים לעין" בכל לילה כאשר אליוט לא ידע זאת עד ל-2024, והיה בטוח שרנדל בחר לעזוב מרצונו.
היחסים בין רנדל לאליוט עכורים.
לסטייבלר שתי אחיות ואח צעיר בשם ג'וזף ג'וניור (מייקל טרוטר), המכונה "ג'ואי", שהעריץ את אליוט והלך בעקבותיו לקריירה צבאית מעבר לים, אך הודח מהשירות לאחר ששדד ממצאים ארכאולוגיים מאפגניסטן וסחר בהם עם גנבי עתיקות.
ג'ואי בחר שלא לעדכן את אליוט שחזר לניו יורק בשל היותו חלק מארגון פשיעה.
אליוט סטייבלר התחתן עם קאת'י כששניהם היו בני 17. בתחילת הסדרה, לשניים ארבעה ילדים: מורין (ארין ברודריק), קת'לין (הולידיי סיגל בעונה ראשונה, אליסון סיקו מעונה 2 עד 12 לצד תפקידי אורח ב"פשע מאורגן"), והתאומים ריצ'רד "דיקי" (ג'פרי סקאפרוטה) ואליזבת (פטרישיה קוק).
ריצ'רד (שהפסיק להשתמש בשם דיקי לאחר שהתבגר) נקרא על שם קולונל ריצ'רד פינלי (ג'יימס ברולין), מפקדו לשעבר של אליוט בחיל הנחתים.
שנים לאחר מכן, אליוט עוצר את פינלי לאחר שרצח אישה.
לאחר שנים שבהן חוותה לחצים נפשיים בעקבות היותה נשואה לשוטר, קאת'י עוזבת את אליוט עם הילדים ועוברת להתגורר אצל אמה.
לאחר חקירת מקרה שקשור לגירושים אלימים, סטייבלר חתם על מסמכי הגירושים בטעם מר.
למרות זאת, לאחר שהואשם ברצח חשוד ונוקה מאשמה, סטייבלר מבין שהוא לא מסוגל לוותר על משפחתו ועל העבודה ומבקש לחזור לקאת'י.
זמן מה לאחר מכן, קאת'י מצהירה שהיא בהיריון ומבקשת מאליוט לחזור הביתה.
לאחר תאונת דרכים קטלנית שבה היו מעורבות אוליביה וקאת'י, קאת'י יולדת בן וקוראת לו על שם אליוט.
למרות שקאת'י כמעט ונהרגה בתאונה, הפרמדיקים, בעזרתה של אוליביה מצליחים להציל את חייה.
מקרב בני משפחתו של אליוט, שניים מילדיו חווים קשיים בעקבות עבודתו: קת'לין מואשמת פעמיים בנהיגה בשכרות.
אליוט משתמש בקשריו כדי להעלים את האישום הראשון, אך מתחרט בהמשך ומכריח אותה לקחת אחריות על מעשיה והיא מתחילה לעשות עבודות שירות.
קת'לין גונבת את כרטיס האשראי של אביה ונותנת אותו לבן זוגה, שמבזבז אלפי דולרים.
בהמשך, קת'לין נעצרת בעקבות פריצה לבית וגניבת שרשרת, והרופאים מסיקים שקת'לין סובלת מהפרעה דו-קוטבית, מחלה שהיא קיבלה בתורשה מסבתה.
רגע לפני שקת'לין נכנסת לכלא, אליוט מתאחד עם אמו, איתה הוא לא דיבר במשך שלוש שנים במטרה לבקש את עזרתה.
קת'לין מסכימה ללכת לטיפול לאחר שיחה עם סבתה.
בהמשך, קת'לין נרשמת לאוניברסיטה והופכת ליועצת לקורבנות אונס ואפילו מסייעת לאביה במהלך חקירה.
דיקי עצמו גם מקשה על אביו.
בפרק בעונה 11, דיקי בורח מהבית מתוך רצון להתגייס לצבא ארצות הברית, אך סטייבלר לא מסכים לחתום לו על אישור לגיוס.
בהמשך, מתברר שדיקי כועס על אביו בעקבות מותו של חברו, שיין שנרצח.
אליוט מסרב לחתום על אישור הגיוס של דיקי, אך מסכים להפוך להורה טוב יותר עבורו.
סטייבלר מאוד מגונן על ילדיו וכועס כאשר חשודים שואלים אותו על משפחתו.
נרמז שסטייבלר לא מסוגל לנתק את המחשבה על ילדיו כאשר הוא מסייע לקורבנות.
הרגשה זו גורמת לו לשנוא פדופילים, עד לרמה בה הוא התוודה מול פסיכולוג על פנטזיה שלו להוציא אותם להורג, מה שכמעט ועלה לו בעבודתו (בעונות הבאות, בפרק "Pandora" הוא כמעט והוציא להורג פדופיל בזמן שישן).
בפרקים מאוחרים יותר, סטייבלר כמעט והורג פדופיל () לאחר שהאחרון העלה לאתר האינטרנט שלו תמונה של אליזבת בצעירותה.
בנוסף לאלו, כאשר סטייבלר מתעמת עם הורים מתעללים, הוא חווה רגשות אשם בנוגע לצורת ההורות שלו.
לדוגמה, באחד הפרקים, בה אמא מכניסה את בתה הפעוטה לתרדמת, אליוט קורס מבכי ונזכר איך הרים יד על מורין כשהייתה קטנה כי לכלכה שטיח בבית.
קורבנות נוטים להיקשר לאליוט ולהרגיש בטוחים איתו.
באחד הפרקים, סטייבלר מצליח לגעת בלבה של קורבן אונס בשם ג'קי לנדריקס (רייצ'ל בלה).
בהמשך הפרק, ג'קי חווה ריגרסיה ומתנהגת כפעוטה בעקבות אונס שחוותה על ידי אביה.
הפסיכיאטר וסוכן הבולשת (בי.די וונג) מסיק שרק אליוט יצליח לדובב את ג'קי מכיוון שהוא אב בעצמו והיא מחפשת אחר דמות אבהית.
בפרק "" בעונה 22, קאת'י נפצעת באורך אנוש לאחר שמטען חבלה פוצץ את רכבה.
לאחר מכן מתה בבית החולים.
מותה מדרבן את סטייבלר להצטרף למדור לפשע המאורגן כדי למצוא את המתנקשים ולהעמיד אותם לדין.
לאחר הלוויה של קאת'י, אליוט לוקח את איליי (ניקי טורשיה), בנו הצעיר והשניים עוברים להתגורר יחדיו בדירה בניו יורק.
במקביל, ברנדט (אלן בורסטין), אמו של אליוט נעצרת לאחר שהיא סטרה לילד שהיא חשבה שהוא אליוט בזמן התקף מאניה.
כדי לסייע בהחלמתה, סטייבלר מעביר אותה להתגורר איתו ועם איליי, וקת'רין לעיתים קרובות מבקרת את המשפחה ודואגת לשלומם.
כשבנסון מאשימה את איליי בגניבה של תרופות מרשם מברנדט, סטייבלר מתנגד ומאשים את בנסון בפרנויה.
למרות זאת, מתברר שאיליי אכן גנב את התרופות של ברנדט ומכר אותן.
כשאיליי מואשם בהריגת נערה איתה הוא בילה, סטייבלר מבקש מג'ט לברר כל מה שהיא יכולה על הנערה.
ג'ט מגלה שהנערה נרצחה על ידי מתנקש שמקושר לויטלי.
ויטלי ממשיך להתנכל למשפחתו של סטייבלר ומעסיק נוכל בשם מיילס דרמן (ג'יימס קרומוול) כדי שהאחרון יפתח בזוגיות עם ברנדט במטרה לרגל אחר המשפחה.
דרמן מפתח רגשות אמיתיים כלפי ברנדט, אך מסייע לויטלי בחוסר רצון לחטוף את ברנדט במטרה לאלץ את אליוט לפרסם הודאה כוזבת לפיה הוא הפליל את ויטלי ברצח קאת'י.
בסופו של דבר, ברנדט מחולצת על ידי אליוט ודרמן נכנס לכלא.
סטייבלר היה שותפה של בנסון במשך 12 העונות הראשונות של הסדרה "חוק וסדר: מדור מיוחד".
השניים הם החברים הכי טובים וסומכים אחד על השני באופן מלא.
נאמר באחד הפרקים שמערכת היחסים של בנסון עם סטייבלר היא מערכת היחסים הכי ארוכה שהייתה לבנסון עם גבר.
השניים אפילו מסכימים לתרום כליה אחד לשני במידה והדבר יידרש.
כשקאת'י נכנסת ללידה בעקבות תאונת דרכים, בנסון מסייעת לפרמדיקים להציל את קאת'י ואת איליי.
למרות הקשר הקרוב, לא חסרים חיכוכים שקשורים בעיקר לנקודת המבט שלהם על פשעים.
בעוד אוליביה נוטה להאמין לקורבנות באופן אבסולוטי, סטייבלר הוא יותר ספקן מבין השניים.
באחד הפרקים, כששלוש נשים הואשמו באונס של חשפן, בנסון ועוזרת התובע המחוזי, (סטפני מארץ') מאמינות לחשפן בעוד אליוט מפקפק בעדותו (מכיוון שלא האמין שגבר מסוגל להיאנס על ידי נשים).
בנסון וסטייבלר הופרדו פעמיים במהלך התכנית: בפעם הראשונה, לאחר עימות עם אנס ורוצח ילדים בשם ויקטור פול גיטנו (לו דיאמונד פיליפס), בנסון מבקשת שותף אחר לאחר שאליוט ציפה מאוליביה לירות בו למוות במטרה לחלץ שני ילדים שגיטנו חטף.
במקום זאת, אוליביה עוברת למחלקת פשעי מחשב ואליוט מצוות לשותף זמני בשם לושיוס בליין (אנתוני אנדרסון) מהמדור המיוחד בקווינס.
בנסון וסטייבלר הופכים לשותפים בשנית בעונה השמינית עד לסוף העונה ה-12.
בפרק "Merchandise" בעונה 12, בנסון וסטייבלר ממונים באופן זמני ליחידת המארשלים בארצות הברית במטרה לעצור זוג שמנהל רשת סחר בילדים שעובד מחוץ לאזור השיפוט של משטרת ניו יורק.
לאחר שלכדו את הזוג, אליוט ואוליביה חוזרים בחזרה לתפקידם כבלשים.
לאחר שאליוט מתפטר מהיחידה, הוא לא מדבר עם אוליביה במשך 10 שנים.
כשהם נפגשים שוב, אליוט מתוודה שלא היה לו האומץ להגיד לאוליביה שהוא עוזב ולא ידע איך ליצור איתה קשר במהלך השנים.
כשרכבה של קאת'י מתפוצץ בהתנקשות, בנסון, שהפכה לקפטן של המדור המיוחד, עושה ככל יכולתה כדי למנוע מאליוט להתערב בתיק.
הדבר יוצר מתיחות רבה בין השניים והם מנהלים שיחת נפש על הפרידה שלהם שנים קודם לכן.
כשקאת'י מתה מפצעיה, אוליביה מנסה לנחם את חברה על אובדנו ומבטיחה לסייע לו להעמיד לדין את המתנקשים.
בנסון הבינה שאליוט סובל מהפרעת דחק פוסט-טראומתית בעקבות מותה של קאת'י ומנסה בחוסר הצלחה לבקש ממנו להשיג עזרה ואפילו מארגנת התערבות טיפולית ביחד עם ילדיו.
אליוט דוחה את עזרתה של אוליביה, אך הוא מתוודה בפניה מול ילדיו שהוא אוהב אותה (אם כי שניות לאחר מכן הוא מתקן את עצמו ואומר "אני אוהב אתכם" לאוליביה ולילדיו).
פיט ברסלין (נואה אמריך) היה שותפו של אליוט לפני שהאחרון הצתוות לאוליביה והוא מופיע בפרק "Ripped" בעונה 7. באותו הפרק, בנו של פיט, לוק (פול וסלי) מואשם בתקיפת חברתו לכיתה בבית הספר.
בהמשך, מתברר שלוק הזריק לעצמו סטרואידים במטרה להצליח לשלב בין הלימודים לבין השתתפות בקבוצת הבייסבול הבית ספרית.
לבסוף, מתברר שלוק השיג את הסטרואידים מפיט עצמו, שהחל להזריק אותם כדי להישאר עירני במהלך תפקידו כשוטר.
בסוף הפרק, אליוט מונע מפיט להכות את בנו למוות ובהמשך מציל אותו לאחר שהוא מנסה להתאבד בביתו.
לושיוס בליין (אנתוני אנדרסון) הופיע בפרק "Fat" בעונה 7, לאחר שעבר באופן זמני מהמדור המיוחד בקווינס והפך לשותפו של אליוט (בזמן שאוליביה עברה למחלקת פשעי מחשב).
באותו הפרק, קרייגן מסביר שהוא ביקש שבליין יהיה שותפו של סטייבלר על מנת שהאחרון ירגיש "מה זה לעבוד עם מישהו כמוך" מבחינת חוסר הסבלנות והשיטות האלימות בה השניים משתמשים לאורך עבודתם.
לאחר שהתיק נסגר, לושיוס חוזר לקווינס.
דני בק (קוני נילסן) היא השותפה הזמנית של אליוט, בזמן שאוליביה עבדה כסוכנת סמויה עבור הבולשת (במציאות, השחקנית מרישקה הרגיטאי יצאה לחופשת לידה).
למרות הקשיים הראשונים בתפקיד, דני ואליוט מתקרבים והיא מוצאת את מקומה ביחידה.
מתגלה שישנו מתח מיני בין השניים ובאחד הפרקים הם מתנשקים.
למרות זאת, אליוט מבין שהוא עדיין אוהב את אשתו ודני עוזבת את היחידה בעקבות קושי נפשי בתפקיד.
ג'ו מרלו (שרון סטון) הייתה השוטרת החונכת של אליוט והשותפה הראשונה שלו.
לאחר מכן, היא התפטרה מהמשטרה והפכה לעוזרת לתובע המחוזי.
ג'ו צורפה ליחידה בעונה 11 על פי בקשתו של ג'ק מקוי (סם ווטרסטון) ובאחד הפרקים היא חושפת שהיא חלתה בסרטן, עברה כריתת שד כפולה ובעלה עזבה אותה.
בלשית איטלקייה (מגולמת על ידי איילת זורר) ששיתפה פעולה עם אליוט ועם משטרת ניו יורק כמה פעמים בעבר, בעודו מוצב באיטליה.
היא עזרה לו ללכוד מאפיונר בסיציליה ונוהגת לצחוק על השליטה של סטייבלר באיטלקית.
כשנתיים לאחר מותה של קאת'י, מגיעה לניו יורק ללכוד את העבריין הישראלי, מיכאל אברמוב (מארק איווניר), שרצח את אחד משותפיה באיטליה.
בהפתעה גמורה היא זוכה שוב בסיועו של אליוט שהפך לחלק מהיחידה למאבק בפשיעה מאורגנת.
בעודם עובדים על תוכנית המעצר נגד אברמוב, המחסומים הרגשיים שלה כלפי סטייבלר משתחררים בהדרגה והיא מגיעה לביתו לאחר המעצר שצלח במטרה להגיע איתו לאינטימיות אולם הוא אומר לה בעודם שיכורים כי הוא מאוהב באישה אחרת.
איינה בל (דניאל מון טרויט) היא השותפה החדשה של אליוט במחלקה לפשע מאורגן והאחראית על תפקוד היחידה.
סיימה את האקדמיה לשוטרים ב-2009 ומחזיקה בדרגת סמל ומפקדת על סטייבלר שלא קודם מעולם לסמל בשל אופיו חם המזג, למרות פערי הגיל והניסיון ביניהם.
בעונה הראשונה, בל מסייעת לאליוט להרשיע את ריצ'רד וויטלי ואנשיו בגין רצח קאת'י ולנטרל את ארגון הפשיעה המאורגנת שלו, משפחת סינטרה, מהמשך תפקודו.
במהלך העונה הראשונה סטייבלר מתמודד עם התקפי חרדה והפרעת דחק פוסט-טראומטית בעוד שבל מתמודדת עם נישואיה החד-מיניים לעורכת דין שלא מחבבת את המשטרה והריונה של בת זוגה.
בסיום העונה השנייה היחידה מצליחה לסכל את ניסיון הטרור של וויטלי כנגד תושבי העיר ולהביא את רוב משפחת סינטרה-וויטלי למותם.
בעונה השלישית, בל, סטייבלר ויחידתם מצליחים להרשיע את איל הנדל"ן, רוברט סיילאס, ואת בנו, טדי, בניהול ארגון צווארון לבן.
במהלך המשימה בל ובת זוגה מתגרשות באופן רשמי וסטייבלר תומך בבל.
בל מצוותת את הבלש הצעיר והמבטיח, ג'יימי ווילן, שאותו היא מקבילה לאליוט, אליו.
הנפילה של סיילאס מעוררת את זעמם של משפחת רוסו המאפיוזית שעמדה מאחורי הקלעים בפשעיו, וגם הם מנוטרלים לאחר קרב יריות בו מציל סטייבלר את בל ממוות בטוח.
מפקדת משטרת ניו יורק מנסה לפרק את היחידה של בל בתמורה לקידומה בדרגה והעברתה לשרת בתפקיד מטה, והדבר מערער את יחסיה עם חברי היחידה ובעיקר עם סטייבלר שרואה ביחידה הזאת את משפחתו השנייה.
בל מחליטה לסרב לקידום ולהשאיר את היחידה על כנה.
עם גילויה של איינה כי המפקד הראשון שלה במשטרה נרצח על ידי מנהל המאפיה האירית ולא על ידי מי שריצה על כך מאסר בפועל, היא יוצאת למלחמת חורמה כנגד הארגון הזה, וסטייבלר מסייע לה.
אליוט מונע ממנה לרצוח את ראש המאפיה האירית כשהיא מצליחה להגיע איתו למצב של אחת נגד אחד, ואומר לה שעדיף שהיא לא תכנס לכלא בשל רציחת "החלאה הזה".
לאחר נטרול חוליה של פושעים שביצעו מעשי שוד בהונאה וסימום עד כדי רצח של גברים הומוסקסואלים בניו יורק, בל מספרת לאליוט כי כל חייה סבלה מגזענות בשל היותה אישה שחורה, ושהיא לא מוכנה להתעסק עם אפליה גם על רקע העדפתה המינית.
בעונה הרביעית בל מנסה לגרום לסטייבלר להבין שהוא חייב לעבור תהליך של השלמה עם נפילתו של ג'יימי, וגם מנסה לגרום לו להבין שפרופסור קייל ורגאס, מומחה בינה מלאכותית שצוות ליחידתם בהוראת העירייה, הוא נכס שעליו להתייחס אליו בכבוד במקום להתנהג כלפיו בגסות רוח.
אליוט מיוז ברקסטון היה פוליטיקאי ועורך דין בן המאה ה-19 מווירג'יניה.
היו בבעלותו עבדים, שירת בצבא הקונפדרציה והיה חבר המפלגה הדמוקרטית.
כמו כן, היה נינו של קרטר ברקסטון.
ברקסטון נולד ב-8 באוקטובר 1823 במחוז מתיוס או בפרדריקסבורג שבווירג'יניה, היה בנו של קרטר מור ברקסטון האב.
אביו התחתן בשנית ואחיו למחצה הצעיר היה קרטר מור ברקסטון.
משפחת ברקסטון הייתה משפחת סוחרים ובעלי מטעים, ובלטה במשך זמן רב במחוז קינג אנד קווין, שם סבא רבא-רבא שלו ג'ורג' ברקסטון האב, סבא רבא שלו ג'ורג' ברקסטון הבן, וסבו קרטר ברקסטון, ייצגו את המחוז באספה הכללית של וירג'יניה.
הוא קיבל חינוך פרטי שהתאים למעמדו, אף על פי שאביו נפטר בשנת 1847.
לאחר שלמד משפטים בהנחיית אביו עד למותו של קרטר מור ברקסטון האב ב-1847, התקבל ברקסטון ללשכת עורכי הדין של וירג'יניה ב-1849, והחל לעסוק בעריכת דין במחוז ריצ'מונד, שם המשפחה המורחבת שלו נשארה בעלת השפעה.
ב-1851 נבחר ברקסטון לסנאט של וירג'יניה בידי המצביעים במחוזות ריצ'מונד, לנקסטר, נורת'מברלנד ווסטמורלנד, במטרה להחליף את ג'וזף הארווי.
הוא כיהן בתפקיד בין השנים 1852 ל-1856 (והוחלף על ידי ר.
במהלך כהונתו בסנאט המדינתי, היה ברקסטון חבר בוועדת בתי המשפט ובוועדה משותפת לבדיקת משרד המבקר הראשון, אך החליט שלא להתמודד שוב בבחירות ב-1857.
במפקד האוכלוסין של 1850, ברקסטון החזיק שפחה בריצ'מונד, כמו גם בשתי בנות בנות שלוש ועשר שנים, ובילדים בני חמש ושנה.
במפקד הקודם, אביו המנוח החזיק ב-20 עבדים במחוז קינג אנד קווין.
במפקד האוכלוסין של 1860, כנראה השכיר ברקסטון את יתר העבדים שנותרו בידו, כולל גבר בן 45 במחוז נורת'מברלנד, וירג'יניה, וגבר בן 30 במחוז ריצ'מונד.
בשנת 1860, כאשר משרד עריכת הדין שלו לא הצליח, עבר ברקסטון לפרדריקסבורג שבווירג'יניה, שם אחיו למחצה, קרטר מור ברקסטון, שהפך למהנדס אזרחי, פיקח על בניית מסילת רכבת פרדריקסבורג וגורדונסוויל.
אליוט ברקסטון המשיך לעסוק במשפטים וחי עם אשתו ושלוש בנותיו הצעירות.
כאשר אזרחי וירג'יניה הצביעו על פרישה מהאיחוד עם פרוץ מלחמת האזרחים, הצטרף ברקסטון לצבא הקונפדרציה כטוראי, ולאחר מכן גייס פלוגה במחוז סטפורד לצבא הקונפדרציה.
ב-18 ביולי 1861 נבחר למפקד הפלוגה שלו, והפלוגה מוזגה עם רגימנט הרגלים ה-30 של וירג'יניה בספטמבר 1861. הוא קודם לדרגת כקפטן ב-16 באפריל 1862. באוגוסט 1862 קודם לדרגת מייג'ור, ומונה לקצין האפסנאות של הבריגדה במטה הגנרל ג'ון ר.
קוק, על אף שניסה לקבל מינוי למשרת שופט צבאי באוקטובר 1864.
לאחר סיום המלחמה, חזר ברקסטון לפרדריקסבורג ופתח משרד עורכי דין עם ס.
ויסטאר וולאס, עמו שירת ברגימנט ה-30 של וירג'יניה.
הוא השיב את זכויותיו המשפטיות ונבחר למועצה המשותפת של פרדריקסבורג ב-1866; ממשלת המדינה עברה ארגון מחדש ב-1868 בעקבות שיקום הקונגרס.
ברקסטון התמודד כמועמד שמרן לקונגרס מטעם מחוז הבחירה ה-7 של וירג'יניה וניצח את המועמד הרפובליקני המכהן, לואיס מקנזי, בהפרש של 53-47%.
מקנזי התנגד לתוצאות בטענה של הפחדת בוחרים.
למרות זאת, ועדת הבחירות קבעה כי ברקסטון ניצח והוא הושבע לתפקיד.
לאחר שינוי גבולות המחוזות, ברקסטון התמודד במחוז הבחירה הראשון של וירג'יניה נגד עורך הדין והעיתונאי הרפובליקני ג'יימס ב.
במהלך כהונתו בקונגרס, ברקסטון לא כיהן בשום ועדה, אך נאם דברי הגנה על זכויות המדינות והמפלגה השמרנית.
הוא ניסה ללא הצלחה לפצות את משפחת לי על מטע ארלינגטון שהממשל הפדרלי תפס במהלך מלחמת האזרחים.
ברקסטון חזר לעסוק בעריכת דין בפרדריקסבורג, אף על פי שסבל ממחלת לב החל משנות ה-80 של המאה ה-19.
ב-23 בנובמבר 1854 התחתן ברקסטון עם אנה מריה מרשל, נכדתו של המשפטן ג'ון מרשל.
נולדו להם ארבע בנות וארבעה בנים.
ברקסטון מת בביתו בפרדריקסבורג ב-2 באוקטובר 1891, ונקבר שם בבית הקברות של הקונפדרציה.
אליוט וולפוק מייג'וֹר היה עורך דין ופוליטיקאי אמריקאי מהמפלגה הדמוקרטית במיזורי, שכיהן כמושל ה־33 של מיזורי בין השנים 1913–1917. קודם לכן כיהן כתובע הכללי של מיזורי מ-1909 עד 1913.
מייג'ור נולד בשנת 1864 במחוז לינקולן שבמיזורי.
הוא למד בבתי הספר הציבוריים של המחוז ולאחר מכן למד בסמינר ווטסון שבמחוז פייק.
לאחר לימודי משפטים התקבל ללשכת עורכי הדין של מיזורי בשנת 1885. דרכו הפוליטית החלה בהיבחרו לסנאט של מיזורי, בו כיהן בין השנים 1897–1901. בין השנים 1909–1913 כיהן כתובע הכללי של מיזורי.
בנובמבר 1912 ניצח בבחירות לתפקיד מושל מיזורי, אחרי שגרף 48.20% מקולות הבוחרים.
הוא גבר על סגן מושל מיזורי לשעבר ג'ון מקינלי, מועמד המפלגה הדמוקרטית, שגרף 31.15% מהקולות.
מייג'ור נכנס לתפקידו ב-13 בינואר 1913. במהלך כהונתו הוקמו מספר גופים חדשים במדינה, ובהם ועדת התחבורה של מיזורי, מועצת חנינות, ועדה לסיוע לעיוורים ורשות השירותים הציבוריים של מיזורי.
בנוסף, בתקופתו הוצג באופן רשמי דגל מיזורי והתקבלו חוקים חדשים לשיפור תנאי העבודה במדינה.
עם תום כהונתו בינואר 1917, פרש מהחיים הפוליטיים ושב לעסוק בעריכת דין בעיר סנט לואיס.
הוא היה נשוי לאליזבת' מאיירס, ואב לשלושה ילדים.
מייג'ור נפטר ב-9 ביולי 1949 בעיר יוריקה, ונקבר בבית העלמין העירוני בבאולינג גרין שבמיזורי.
אליוט אוליבר רוברטסון רוג'ר היה רוצח המונים בריטי-אמריקאי אשר ביצע את הטבח באיילה ויסטה ב-2014, במהלכו רצח שישה בני אדם ופצע ארבעה עשר נוספים לפני שהתאבד.
אופיים של פשעיו הובילו רבים לכנותו בשם הג'נטלמן העליון או הרוצח הבתול.
בשל פעילותו המקוונת וכן הפרטים האינטימיים הרבים שחשף אודות חייו, הפך רוג'ר לאחר מותו למקרה דגל בולט בפסיכולוגיה, קרימינולוגיה וחקר טרור מיזוגיני, וכן לתופעת אינטרנט, סמל ואף קדוש מעונה בתרבות המנוספרה והאינסלים.
פעולותיו אף הביאו השראה למספר פשעי חיקוי שהידוע מביניהם הוא שהתרחש ב-2018.
אליוט אוליבר רוברטסון רוג'ר נולד בלונדון, אנגליה, הממלכה המאוחדת, ב-24 ביולי 1991, ל ואונג לי צ'ין טאי.
אביו הוא מפיק קולנוע אנגלי אשר נודע בשל מספר סרטים שביים וכן בעקבות השתתפותו בהפקת הסרט משחקי הרעב, ואמו היא אחות מלזית-סינית אשר עסקה אף היא בתעשיית הקולנוע והשתתפה בהפקות הסרטים הנסיכה הקסומה ואינדיאנה ג'ונס ומסע הצלב האחרון, במהלכן השניים נפגשו לראשונה.
סבו מצד אביו היה , צלם עיתונות אשר נודע בשל צילומיו את מחנה הריכוז ברגן-בלזן בתקופת מלחמת העולם השנייה.
עם לידתו עזבה המשפחה את בית מגוריה בלונדון ועברה להתגורר בסאסקס.
אמו התפטרה מעבודתה זמן קצר לאחר מכן כדי שתוכל להתפנות לגידולו, ובמשך שנותיו המוקדמות נהנתה משפחתם מאורח חיים אמיד ויוקרתי, ואף נהגה לטייל מסביב לעולם.
אחותו הקטנה, ג'ורג'יה, נולדה ב-1995. תחילה למד ב, מוסד חינוכי פרטי במערב סאסקס.
כעבור מספר שנים עברה משפחתם לשכונת בלוס אנג'לס, ארצות הברית, שם למד רוג'ר בבית הספר פיינקרסט במשך תקופה קצרה בטרם עבר לבית הספר היסודי טופאנגה.
הוריו של רוג'ר התגרשו ב-1998 כשהיה בן שבע, והמשמורת עליו ועל אחותו התחלקה ביניהם כך ששהו אצל אמם במהלך השבוע ואצל אביהם במהלך סופו.
האב נישא בשנית כשנה לאחר גירושיהם לשחקנית המרוקאית-צרפתית , ולשניים נולד בן כעבור שנה בשם ג'אז.
בסביבות אותה תקופה החל רוג'ר להפגין קשיים חברתיים, וכתלמיד בבית הספר היסודי בו למד תואר לעיתים קרובות כילד שקט ומופנם בעל אופי נסיגתי.
הוא התקשה לשוחח עם אחרים, ענה לשאלות שהופנו אליו רק בלחישות, העדיף לכתוב את שרצה לומר במקום לדבר, ונמנע מחברתם של תלמידים אחרים במהלך שעות ההפסקה.
כעבור זמן מה פיתח גם צורות התנהגות חוזרות ונשנות אשר גבלו בטיקים, כגון השמעת קולות לא ברורים או נקישה על הרצפה ברגליו.
אירועים חברתיים כמו ימי הולדת עוררו אצלו חרדות, ובמקרה אחד בדיסנילנד אף פרץ בבכי בלתי נשלט בשל הפחד שחש מפני קהל האנשים שנכח במקום.
אחותו הקטנה של רוג'ר נתפשה בעיניו כיריבה, והשניים רבו זה עם זו לעיתים קרובות בתגרות שהסתיימו לרוב רק לאחר שהוריהם צידדו באחותו.
כמו כן, מערכת היחסים בינו לבין אמו החורגת עלתה על שרטון לאחר שהחל להפגין התנגדות עיקשת לסמכותה עליו כהורה, והסכים לציית רק לאמו הביולוגית.
כשנה לאחר גירושיהם הגישה הלה עתירה לבית המשפט בה ביקשה דמי מזונות גבוהים יותר מאביו בטענה שבנם סבל מאוטיזם בתפקוד גבוה ובשל כך עליו להיחשב כמוגבל, אולם אביו הצליח לבטלה לאחר שהגיש הערכה פסיכיאטרית שקבעה כי אבחנתו כאוטיסט הייתה שגויה מאחר שלא נשללו גורמים אחרים להתנהגותו כגון דיכאון וחרדה.
לאורך השנים הבאות החל רוג'ר לפתח מודעות כלפי מראהו החיצוני, בעיקר גובהו הבינוני, גזרתו הרזה ומוצאו האסיאתי למחצה, תכונות אשר נתפשו בעיניו כמביכות, והלכה למעשה כמכשולים אשר הפרידו בינו לבין שאר חבריו לבני העור.
במשך תקופה קצרה ניסה להשתלב בקרב ילדים בני גילו באמצעות השתתפות בפעילויות חברתיות שונות.
תחילה ניסה לשחק כדורסל מתוך אמונה שהדבר יהפוך אותו לגבוה יותר, וכעבור זמן-מה אף צבע את שערו לבלונד והתנסה בסקייטבורדינג, אך ללא הועיל, ובחלוף הזמן הקשיים החברתיים שחווה רק התגברו.
לאחר גירושיהם של הוריו שבה אמו של רוג'ר לעבוד כאחות מוסמכת במספר הפקות הוליוודיות, במהלכן פגשה את סטיבן שפילברג וג'ורג' לוקאס, ואף ניהלה מערכת יחסים רומנטית קצרת ימים עם לוקאס באחרית שנות התשעים.
במקרה אחד משתמש אשר גלש ברשת אמריקה און ליין חשף בפניו תמונות בעלות תוכן מיני שהציגו נשים עירומות, חוויה שלדבריו עוררה אצלו רגשות חזקים של הלם.
משנכנס רוג'ר לתקופת גיל ההתבגרות והגיע לבגרות מינית הוא פיתח חשק מיני חזק במיוחד, אך בה בעת שקע באמונה כי לעולם לא יצליח לפתח קשרים אינטימיים עם נשים.
הוא נודע כילד שקט ומוזר אשר נהג להציק לחבריו לכיתה לעיתים קרובות, צורת התנהגות שהובילה להתנכלויות, חרמות ומעשי בריונות שהופנו כלפיו מצידם.
אחת התלמידות העיקריות שנהגה להציק לו הייתה בלונדינית, פרט שתרם במיוחד לשנאתו העתידית כלפי נשים אשר התאפיינה בסלידתו הספציפית מנשים בלונדיניות.
בתום לימודיו בחטיבת הביניים עבר רוג'ר ל, מוסד לימודים קתולי לנערים בשכונת אנסינו בלוס אנג'לס.
תחילה חשב כי המעבר לבית הספר יטיב עמו מאחר שלא ייאלץ להתרועע עם נשים, אולם התלמידים הבוגרים מהכיתות הגבוהות נתפשו בעיניו כאיום, בין השאר בשל גובהם, עד כדי כך שחווה התקף חרדה במהלך יומו הראשון במקום.
בזמן שהותו הקצרה במוסד סבל רוג'ר מהתנהגות בריונית מצד חבריו לכיתה, אשר דחפו אותו לתוך לוקרים מעת לעת, השמיעו הערות הומופוביות כנגדו מאחר שסירב להתרועע עם נערות בנות גילו, ובמקרה אחד אף הדביקו את ראשו לשולחן לאחר שנרדם עליו במהלך שיעור.
בחלוף הזמן שקע רוג'ר במשחקי וידאו עוד יותר והתרחק מחוג חבריו המצומצם גם כך, וציוניו החלו לצנוח בחדות.
ביומו האחרון בבית הספר שמע את אחד התלמידים מתרברב בפני חבריו כיצד קיים יחסי מין עם בת זוגו.
משסירב להאמין לדבריו שלף התלמיד את הטלפון הסלולרי שלו והפעיל הקלטה בה נשמעו שניהם בעת המעשה.
התפרצות הזעם שחווה רוג'ר לאחר מכן הייתה כה חמורה שאמו נאלצה להגיע למקום על מנת לקחתו לביתם.
בעקבות תקרית זו החליטו הוריו של רוג'ר להעבירו ל בשכונת , דבר שהחריף עוד יותר את חרדותיו בשל כמות התלמידים הגדולה במוסד הלימודי החדש.
הוא המשיך לחוות מעשי בריונות שונים, לעיתים קרובות על ידי תלמידים שעשו זאת בנוכחות בנות זוגם, ובתום שבוע אחד בלבד לאחר הגעתו חווה רוג'ר התקף חרדה כה קשה עד שנאלץ לעזוב את בית הספר לצמיתות.
הוריו העבירו אותו בשנית לבית הספר התיכון ההמשכי לעצמאות ב, מוסד לימודי לנוער בסיכון שהכיל פחות ממאה תלמידים והציע תוכנית לימודים יומית של בין שלוש לארבע שעות הוראה, מתוך אמונה שסביבה זו תהיה בטוחה יותר עבורו.
רוג'ר אובחן כלוקה בהפרעה התפתחותית נרחבת לא משויכת ב-2007, אבחנה אשר יצאה מכלל שימוש זה מכבר וכיום הלוקים בה מאובחנים באוטיזם.
באותה העת, עם זאת, לא אובחן בקריטריונים הדרושים לשם סיווגו כאוטיסט, אך אבחנתו הקיימת אפשרה לו לקבל עזרה המוענקת לתלמידים הזקוקים למשאבי חינוך מיוחד.
בהמלצת רופאיו החל ליטול תרופות פסיכיאטריות מסוג אלפראזולאם ופלואוקסטין, אולם הפסיק לקחתן כעבור שנה.
עם הגעתו לביתה של אמו החורגת בטנג'יר שקע בדיכאון עמוק ושלח הודעות דואר אלקטרוני רבות לאמו בהן תיאר את סבלו, עד שהסכימה להחזירו כעבור שבוע.
הקריירה של אביו כבמאי קולנוע החלה לדעוך באותה תקופה לאחר שסרטו התיעודי מ-2009 הפך לכישלון קופתי וגרר אותו לחובות עמוקים שמנעו ממנו לשלם דמי מזונות.
עם שובו לארצות הברית אסרה עליו אמו החורגת להמשיך לשחק במשחקי וידאו ודחקה בו להכיר אנשים חדשים ולנסות להתחבר עימם, מה שהגביר את המתח אשר שרר ביניהם גם כך והוביל לבסוף לסילוקו של רוג'ר מביתו של אביו.
כאשר שב להתגורר עם אמו החל לפתח אובססיה לעושר, מאחר שהאמין כי כסף הוא המפתח להצלחה עם נשים.
תחילה ניסה לשכנע את אמו להינשא לגבר עשיר כדי שיוכלו לחיות חיים יוקרתיים יותר, אך משסירבה בתוקף להצעותיו ניסה להיכנס לעולמות וההמצאות בניסיון לחפש אחר קיצורי דרך שיכניסו כסף לכיסיו, אולם ויתר גם על כך במהרה.
על אף שנחל תבוסה במרבית הדברים בהם התנסה, הצליח רוג'ר לסיים את חוק לימודיו ב-2009, מספר חודשים קודם למועד תום שנת הלימודים הרשמית, זאת לאחר שהשתתף בשיעורים נוספים מעבר לנדרש ממנו, בהם קיבל ציונים גבוהים למדי.
משמלאו לרוג'ר שמונה עשרה שנים והוא הגיע באופן רשמי לבגרותו, חדל את הטיפול הנפשי שקיבל עד אז והפסיק ליטול את התרופות הפסיכיאטריות שרשמו לו רופאיו.
הלה החלה לדחוק בו לחפש אחר משרה בשוק העבודה, אולם הוא בילה את מרבית זמנו לבד בחדרו או בחנות ספרים סמוכה למקום מגוריו בתקווה שכך יצליח להכיר חברים חדשים.
במהלך השבועות הבאים אף ביקר במספר בתי קפה בהם ישב לבדו במשך מספר שעות, מתוך מחשבה שכך נשים יתקרבו אליו וינסו להכירו.
הוריו הציעו לעזור לו לחפש אחר משרה, אך רוב הצעות העבודה שבהן נתקל נתפשו בעיניו כנחותות מדי עבורו.
עם זאת, אביו הפנה אותו למכר אשר העסיק אותו בענף הבנייה במשך תקופה קצרה.
רוג'ר החל את לימודיו האקדמיים ב, אך עזב אותה במהרה לאחר שנתקל במספר רב של זוגות, מראה שעורר בו תחושות קשות של כעס ותסכול.
לאחר מכן נרשם ללימודים ב שנתפשה בעיניו כמושכת יותר בשל גודלה הקטן.
הוא תלה תקוות רבות בכך שיפגוש שם נשים בלונדיניות ואף ימצא בת זוג, אך לא חלף זמן רב בטרם שקע באומללות ובדידות בשנית, לצד קנאה שגברה כלפי זוג מסוים שהכיר באחד משיעוריו.
קשריו החברתיים היו מוגבלים לחבר ילדות יחיד, ג'יימס אליס, אותו החשיב לידידו הקרוב ביותר, שכן גם הוא טרם איבד את בתוליו, אם כי רוג'ר התקשה להבין מדוע לא היה שותף לשנאתו היוקדת לנשים.
על אף כן, גם ידידות זו החלה להיסדק כאשר שיתף אותו ברעיונותיו מלאי השנאה, וכתוצאה מכך החל הלה להתרחק ממנו בהדרגה.
כאשר אחיו הצעיר החל להראות ניצנים של הצלחה חברתית, חש רוג'ר תחושות עזות של קנאה וזעם בנוגע לכך, שכן בהשוואה אליו היה בגילו הרבה פחות מפותח מבחינה זו.
למרות זאת, הצליח לשמר מערכת יחסים ידידותית עמו ולמצוא נחמה מסוימת בחברתו.
בשאיפה להקל על בדידותו, החליטו הוריו של רוג'ר לשלוח אותו ללימודים בסנטה ברברה.
הם הסכימו לממן עבורו דירה ולימודים אקדמיים, בתקווה שהשתלבות בקהילת הסטודנטים תעודד אותו ליצור קשרים חברתיים.
רוג'ר הסכים לרעיון לאחר שצפה בסרט אלפא דוג מ-2006 שבהשראתו האמין כי המעבר לעיר החדשה יעניק לו הזדמנות להשתתף במסיבות ולאבד את בתוליו.
רוג'ר עבר להתגורר בדירה קטנה ב ב-4 ביוני 2011, לא הרחק מהקמפוס של אוניברסיטת קליפורניה בסנטה ברברה, ונרשם ללימודים ב.
לא חלף זמן רב בטרם נקלע שוב לעימותים סוערים עם מכריו אשר הציפו מחדש את תחושות תסכולו.
הוא התרגז כאשר שמע את חברו כהה העור של שותפו לדירה מספר לו שאיבד את בתוליו בגיל שלוש עשרה.
בתגובה, הסתגר רוג'ר בחדרו והתקשר לאמו כדי להביע בפניה את כעסו על העובדה שגברים כהי עור זוכים לתשומת לב מנשים בלונדיניות, בעוד שהוא נותר חסר כל.
לאורך השבועות הבאים התקשה רוג'ר להתחבר לשותפיו לדירה ובילה את רוב זמנו בגפו.
במהלך אותה תקופה בה חלק במשך זמן-מה את מקום מגוריו עם שני שותפים ממוצא היספני, קילל אותם בחריפות על רקע גזעם, תוך שהוא טוען כי הוא יפה יותר מהם.
כאשר שותף אחר הביא את בת זוגו לדירה, כינה אותו רוג'ר טיפש בשל העובדה שהיה .
אותו שותף ביקש בהמשך לעבור לדירה אחרת בטענה שחשש לשלומו, ואמר כי רוג'ר סבל ממה שכינה בתור והלכה למעשה היה .
בחלוף הזמן פיתח רוג'ר שנאה יוקדת גם כלפי תושבי קהילת .
הוא ראה את עצמו כאדם עליון ומתוחכם, וסבר שמגיעות לו נשים בלונדיניות ויפות כזכות מובנת מאליה.
את האשמה על בדידותו תלה הן בנשים שדחו אותו והן בגברים שזכו להצלחה עמן.
מחשבותיו הלכו והאפילו, והוא החל לפנטז כיצד הוא דוקר זוגות למוות בשעה שקיימו יחסי מין זה עם זו, כנקמה על העונג שנמנע ממנו.
מהנקודה הזו ואילך, התאפיינו חייו של רוג'ר בשרשרת רצופה של תקריות אלימות כנגד זוגות צעירים.
במקרה אחד שהתרחש ביולי 2011 בעת ביקור בבית קפה של סטארבקס, הבחין הלה בזוג מתנשק ועקב אחריהם החוצה בטרם שפך עליהם את כוס הקפה שלו.
כשהגבר צעק עליו נמלט רוג'ר מהמקום.
במקרה אחר שהתרחש בהמשך אותו החודש, הבחין בזוג נוסף מתנשק בסמוך למסעדת מזון מהיר, עקב אחריהם ברכבו, ושפך עליהם כוס תה קר.
באחד מימי הלימודים גמר אומר בדעתו לעזוב את השיעור בו נכח בפתאומיות ולפרוש לאלתר מקורס הסוציולוגיה שלמד, לאחר שנתקל בסטודנטית בלונדינית שישבה לצד בן זוגה במהלכו.
במקרה שהתרחש בינואר 2012, כאשר חלף על פני תחנת אוטובוס, חייך רוג'ר לעבר שתי נשים בלונדיניות שעמדו לצדה, אך משהתעלמו ממנו, הסתובב ושפך עליהן כוס של קפה לאטה.
באותה העת פיתח רוג'ר אובססיה לבגדי מעצבים ורכש פריטי מותגים יוקרתיים בניסיון לשפר את תדמיתו ואת מעמדו החברתי.
הוא נהג לשוטט מדי יום ברחבי איילה ויסטה, לשבת בסמוך לאותו סניף של דומינו'ס פיצה בתקווה שנשים אקראיות יגלו בו עניין.
הוא הצליח לבסוף להתיידד עם אדם אחד בן גילו בשם אנדי צ'אן אשר הכיר לו חברים נוספים, אך גם קשר זה עלה על שרטון משום שהתקשה להשתלב בחברה ולהיפתח לדברים חדשים.בסופו של דבר הגיע רוג'ר לנקודת שבירה ופרש לצמיתות מכל הקורסים שלמד במכללה, מאוכזב מקשייו החברתיים ובעיקר מכישלונותיו עם נשים.
למחרת היום הצטרף לאביו ואמו החורגת בהצגת הבכורה של הסרט משחקי הרעב מ-2012, במהלכה פגש את ג'ק רוס, בנו של במאי הסרט גארי רוס.
משכשלו ניסיונותיו האחרים, שב רוג'ר להנחתו המוקדמת כי העושר הוא המפתח להשגת אהבתן והערצתן של הנשים בהן חשק.
מחשבה זו הציתה בראשו את הרעיון לנסות את מזלו בלוטו, ולאורך החודשים הבאים השקיע סכומי כסף גדולים ברכישת כרטיסים.
תחילה רכש כרטיסי ג'קפוט של חברת , אך משהפסיד החל להפנות את השקעותיו לטובת חיסכון עבור מתקפתו המתוכננת, ואגר סכום של כ-5,000 דולרים לצורך רכישת ציוד מתאים.
במקרה אחד שהתרחש ביולי אותה שנה, בשעה ששוטט לבדו בפארק ציבורי, הבחין רוג'ר בקבוצת סטודנטים משחקת ב.
רוג'ר נמלא בקנאה עזה למראה כמה מהנשים הבלונדיניות אשר שיחקו ללא הפרעה לצד הגברים, והלך לרכוש רובה מים מסוג אותו מילא אותו במיץ תפוזים בטרם חזר למקום, צעק על הנוכחים, והתיז עליהם את הנוזל.
כעבור חודש אביו של רוג'ר נתן לו את ספר העזרה העצמית מאת , הגורס כי מחשבה חיובית וכוח רצון יכולים לעצב את המציאות.
רוג'ר ניסה לאמץ את עקרונות הספר ובילה מספר שבועות במדיטציה בחדרו, כשהוא מדמיין את עצמו מטייל בפארק עם אישה יפה לצדו.